La Falla Mendizàbal celebra el seu XXVIII Concurs de Paelles
2025-07-24

Activitat frenètica la que estan vivint les Falles de Burjassot que, després de les seues presentacions, s’estan multiplicant els actes que realitzen en les seues demarcacions. La propera comissió que posarà tota la carn a la graella, o millor dit a la paella, serà la de Mendizábal que aquest diumenge, 26 de febrer, celebra el seu XXVIII Concurs de Paelles, comptant amb la col·laboració de la Regidoria de falles, dirigida per Estefanía Ballesteros.

Un concurs al qual animen a participar a tot aquell a qui li agradi cuinar el plat més valencià i, a més, hi haurà premi a la millor paella. Però no només per a la millor paella sinó també per al davantal més original i per a la millor decoració.

Els interessats a participar han de posar-se en contacte amb la Falla i hauran de deixar un dipòsit de 20 euros que els seran retornats una vegada s’entregue la paella escurada i es comprove que la zona on s’ha cuinat la paella ha quedat neta i recollida.